Najljepše skladbe i pjesme sa Šokačke rapsodije
2022-04-24 17:00 - 19:00 UTC | Gradsko kazalište Požega (Trg Svetog Trojstva, 34000, Požega, Croatia)
Koncert „Najljepše skladbe i pjesme sa Šokačke rapsodije' izvest će požeški dio 'Hrvatskog tamburaškog orkestra (100 tamburaša)' pod ravnanjem Saše Botičkog, a koji čini tridesetak tamburaša iz požeškog kraja. Sličan takav koncert održan je u Gradskom kazalištu Požega 2013. godine.Za ovaj koncert izabrane su najatraktivnije skladbe i pjesme s ovogodišnje „Šokačke rapsodije“ koja se održava u koncertnoj dvorani „Vatroslav Lisinski“ 19. travnja 2022. gdje nastupa požeški dio orkestra te je želja prenijeti dio atmosfere i ugođaja s tog koncerta i u Požegu. Koncert je humanitarnog karaktera. Ulaz je besplatan uz prethodnu rezervaciju ulaznica. Ulaznice se podižu na dan koncerta, sat vremena prije početka na blagajni kazališta gdje će se prikupljati dobrovoljni prilozi za Udrugu roditelja, djece i osoba s poteškoćama šireg autističnog spektra „Mali princ“ Požega.
Rezervacije: 034/273-161, marketing@gkp.hr, FB
Radno vrijeme blagajne kazališta – sat vremena prije početka koncerta. https://www.gkp.hr/program/event/566-najljepse-skladbe-i-pjesme-sa-sokacke-rapsodije
